Referat af bestyrelsesmøde 20. august kl. 19.30

Tilstede:
Johannes, Bernadette, Tina, Martin, Sofie og Mie
Referent: Sofie

Dagsorden:

1. Videre procedure for salg af lejelejlighed (23, st.th)
2. Fugtundersøgelse i kælder
3. Døre
4. Swedbank
5. Ekstraordinær GF og låneoptagelse
6. Næste møde


Ad1) Vi har foretaget en lodtrækning blandt de interesserede eksterne købere. Der var dog en intern køber, der på den ekstraordinære GF meldte sig som interesseret efter at fristen (annonceret i opgangene) egentligt var overskredet. Bestyrelsen beslutter alligevel at tilbyde den interne køber lejligheden, for at prioritere de nuværende beboere i foreningen. Bernadette tjekker procedure for sikkerhedsstillelse (bankgaranti) med Newsec, så vi følger normal fremgangsmåde. Samme fremgangsmåde vil blive fulgt med de eksterne købere, hvis salget alligevel skulle gå videre.

Ad2) Der er indhentet tilbud på fugtundersøgelse af kælderen. Vi sætter undersøgelsen i gang nu. Bernadette er kontaktperson.

Ad3) Der er indkommet endnu et tilbud på udskiftning af gade- og gårdsidedøre. Det ligger over det forventede niveau. Tilbuddene gennemgås når det 3. tilbud er kommet. Sofie rykker firmaet.

Ad4) Sofie orienterer om at alle andelshavere kan få en fordelagtig rente i Swedbank (en foreningsaftale), hvis bestyrelsen sender referat fra GF, vedtægter + orienterer andelshaverne om tilbuddet. Der er ingen yderlige forpligtigelser. Vi tager det op igen ifbm. GF.

Ad5) Låneoptaget blev godkendt. Majbritt fra Realkredit Danmark har orienteret os om den videre procedure og hvem der skal underskrive lånepapirerne. Referatet fra X-GF skal ligeledes underskrives for at banken kan give os lånet. Vi vælger ikke at indgå en fastkursaftale, men bare at få lånet i hus hurtigst muligt.

Ad6) Næste møde er den 3. september kl. 20

